Source: https://webpravo.eu/clanky/nezdanitelna-cast-zakladu-dane-na-danovnika
Timestamp: 2019-05-23 02:56:31+00:00
Document Index: 12631322

Matched Legal Cases: ['§ 11', '§ 5', '§ 6', '§ 6', '§ 6', '§ 7', '§ 8']

Nezdaniteľná časť základu dane na daňovníka – Webpravo
Home » Články » Nezdaniteľná časť základu dane na daňovníka
Blíži sa obľúbený čas všetkých daňovníkov – čas podania daňového priznania. Štát sa teší tiež, len nie je isté, kto sa za štát bude tešiť aj 31. marca ( 26 dní po voľbách ) . Bez ohľadu na kto to bude my sa zameriame na praktickú vec – aby sme sa tešili my. K tomu má prispieť aj tento článok.
Základnou a legálnou možnosťou daňovej optimalizácie pre fyzické osoby je uplatnenie nezdaniteľných častí základu dane.
Poznáme nasledovné nezdaniteľné časť základu dane na daňovníka
Nezdaniteľná časť základu dane manžela
Nezdaniteľná časť základu dane na príspevky na doplnkové dôchodkové sporenie
Nezdaniteľná časť základu dane na dobrovoľné príspevky na starobné dôchodkové sporenie
Možno tento úvod nie je pre niekoho príliš záživný ale faktom je , že celková výška nezdaniteľných častí na daňovníka ak je uplatnená súbežne dosahuje výšku 8775,46 Eur, čo je v daňovom vyjadrení suma dane vo výške 1667,34 Eur a táto suma je efektívnou daňovou úsporou.
V tejto časti si niečo povieme o nezdaniteľnej časti základu dane na daňovníka § 11 ZDP
Nezdaniteľná časť základu dane na daňovníka dosahuje výšku 3803,33 Eur ( 19,2 násobok platného životného minima na jednu dospelú fyzickú osobu platnú k 1.1. kalendárneho roka ( aktuálne 198.09 Eur ) .
Nezdaniteľná časť základu dane na daňovníka je v tejto výške uplatniteľná za predpokladu, že daňovník dosiahol základ dane nižší , alebo rovná 100 násobku platného životného minima teda 19 809 Eur. V prípade ak má daňovník príjem vyšší ako 19809 Eur je výška jeho nezdaniteľnej časti na daňovníka určená podľa vzorca ( 44,2 násobok životného minima – ¼ základu dane ) , teda v praxi roku 2015 suma 8755,578 Eur – ¼ základu dane ) .
Martin dosiahol základ dane z podnikania vo výške 12500 Eur. Jeho nezdaniteľná časť základu dane predstavuje sumu 3803,33 Eur a základ dane po znížení 8696,67 Eur.
Martin dosiahol základ dane z podnikania vo výške 20000 Eur. Jeho nezdaniteľná časť základu dane predstavuje sumu (8755,578-5000) = 3755,578 a základ dane po znížení 16244,42 Eur.
Nezdaniteľnú časť základu dane na daňovníka je možné uplatniť len na príjmy podľa § 5 ZDP ( závislá činnosť ) a príjmy uvedené v § 6 ods. 1 a 2 ZDP ( teda na takzvané aktívne príjmy ) .
Nezdaniteľná časť základu dane sa neuplatní na príjmy z prenájmu § 6 ods. 3 ZDP, § 6 ods. 4 ZDP , príjmy z kapitálového majetku § 7 ZDP , ostatné príjmy § 8 ZDP. Ide o takzvané pasívne príjmy.
Nezdaniteľná časť základu dane na daňovníka, ktorý je poberateľom dôchodkových dávok
Základ dane daňovníka sa neznižuje, ak daňovník je na začiatku zdaňovacieho obdobia poberateľom starobného dôchodku, vyrovnávacieho príplatku alebo predčasného starobného dôchodku zo sociálneho poistenia, starobného dôchodkového sporenia alebo dôchodku zo zahraničného povinného poistenia rovnakého druhu, alebo výsluhového dôchodku.
To v praxi znamená, že poberateľ vdovského, vdoveckého dôchodku a invalidného dôchodku má nárok na uplatnenie nezdaniteľnej časti základu dane na daňovníka.
Ako postupovať v prípade ak sa je dôchodok priznaný spätne k začiatku zdaňovacieho obdobia. ?
V takom prípade sa posudzuje výška dôchodku za rok k celkovej sumy Nezdaniteľná časti základu dane na daňovníka k výške . Ak je dôchodok nižší bude nezdaniteľná časť základu dane na daňovníka vo výške rozdielu medzi sumou 3803,33 Eur a priznaným dôchodkom
Jurajovi bol priznaný starobný predčasný starobný dôchodok vo výške 300 Eur / mesačne k 1.1. zdaňovacieho obdobia. Vzhľadom na tento fakt bude nezdaniteľná časť základu dane na daňovníka vo výške 203,33 Eur .
Previous Zmluva medzi Slovenskou republikou a Iránskou islamskou republikou o zamedzení dvojitého zdanenia
Next Nezdaniteľná časť základu dane na manželku